3. การประกอบธุรกิจของแต่ละสายผลิตภัณฑ์

การประกอบธุรกิจในปัจจุบันของบริษัทฯ ยังคงยึดแนวทางด้านเดิม คือ เป็นผู้ผลิตและจำหน่าย
ผลิตภัณฑ์อาหารไทยในรูปแบบที่หลากหลาย เพื่อวางจำหน่ายภายในประเทศเป็นส่วนใหญ่
โดยส่งออกเป็น
บางส่วนเพื่อสนองความต้องการผลิตภัณฑ์อาหารไทยแบบสำเร็จรูปที่มีสูงขึ้นในต่างประเทศ บริษัทฯ
ได้ ดำเนินการเป็นผู้จำหน่ายอาหารจานด่วนให้แก่ผู้บริโภคในสถาบันการศึกษา และศูนย์อาหาร ณ
ศูนย์การค้าใน เขตกรุงเทพฯ บางแห่งด้วย ทั้งนี้ เพื่อใช้ศักยภาพของบริษัทฯ
ในด้านเป็นแหล่งผลิตวัตถุดิบ
และผู้ปรุงอาหารขนาดใหญ่ในเชิงอุตสาหกรรมให้ได้มากที่สุดเท่าที่จะทำได้
ผลิตภัณฑ์อาหารสำเร็จรูปของบริษัทได้รับการบรรจุไว้ในบรรจุภัณฑ์ถนอมอาหารเพื่อรักษาคุณภาพทางโภชนาการและรอการบริโภคในระยะยาว
ทั้งนี้ เพื่อสนองพฤติกรรมการบริโภคของผู้บริโภคสมัยปัจจุบัน

นอกจากการดำเนินการด้านการผลิตและจำหน่ายอาหารไทยสำเร็จรูปแล้ว บริษัทฯ
ยังดำเนินการในลักษณะกลุ่มบริษัท โดยจัดตั้งบริษัทย่อยขึ้น 3 บริษัท (เป็นผู้ถือหุ้นใหญ่มากกว่าร้อยละ
50) และมีบริษัทร่วมอยู่ในกลุ่มอีก 4 บริษัท (ถือหุ้นในแต่ละบริษัทน้อยกว่า ร้อยละ 50
แต่ไม่ต่ำกว่าร้อยละ 20) ทั้งนี้ เพื่อความคล่องตัว
ในการดำเนินงานที่ขยายกว้างไปตามสภาวะตลาด และความจำเป็นในการสร้างศักยภาพทางธุรกิจ
ผลประโยชน์ ที่ได้ตามมา คือ การกระจายความเสี่ยง

3.1 ลักษณะผลิตภัณฑ์ หรือบริการ

การดำเนินงานในกลุ่มทำหน้าที่ตามสายกิจการที่แบ่งแยกกันดังนี้

  ----------------------------------- ---------------------------------------------------------
  บริษัทแม่                              

  - บริษัท อุตสาหกรรมอาหาร ส.ขอนแก่น จำกัด มีวัตถุประสงค์หลักเป็นผู้ผลิตและผู้จำหน่ายผลิตภัณฑ์อาหารแปรรูปจากเนื้อสุกร
  (มหาชน)                             

                                      

  บริษัทย่อย                             

  - บริษัท ส.ปศุสัตว์ จำกัด                 ผลิตหรือเตรียมวัตถุดิบเพื่อสนับสนุนการใช้วัตถุดิบประเภทเนื้อสุกรของบริษัทฯ

  - บริษัท เอส เค เค ฟู้ด จำกัด            ทำหน้าที่จำหน่ายสินค้าของบริษัทฯ สำหรับลูกค้ารายย่อยทั่วไป

  - บริษัท ไทยฟู้ดอินดัสทรี จำกัด             ตัวแทนจำหน่ายอาหารประเภทพร้อมอุ่นรับประทาน

                                      
  ----------------------------------- ---------------------------------------------------------

…../12

+-----------------------------------+----------------------------------+
| บริษัทร่วม                           |                                  |
+-----------------------------------+----------------------------------+
| - บริษัท มหาชัยฟู้ดโปรเซสซิ่ง จำกัด       | ทำหน้าที่ผลิตอาหารทะเลแปรรูป          |
|                                   | เพื่อให้บริษัทในกลุ่มจำหน่ายทั้งภายใน      |
|                                   | และต่างประเทศ                     |
+-----------------------------------+----------------------------------+
| - บริษัท สี่มุมเมือง จำกัด               | ทำหน้า                            |
|                                   | ที่จำหน่ายสินค้าที่บริษัทแม่ผลิตขึ้นในตลาดล่าง |
+-----------------------------------+----------------------------------+
| - บริษัท เพรสซิเด๊นท์ อินเตอร์เทรด จำกัด  | ทำหน้าที่ด้านการส่งออกผลิตภัณฑ์ของกลุ่ม    |
+-----------------------------------+----------------------------------+
| - บริษัท ไทยโฮมฟู้ด จำกัด              | ทำหน้าที่เป็นแหล่งวิจัยรสนิยม            |
|                                   | และศึกษาพฤติกรรม ผู้บริโภค            |
+-----------------------------------+----------------------------------+

3.2 การตลาดและภาวะการแข่งขัน

บริษัทฯ ดำเนินการตลาด โดยวางกลยุทธ์ในการแข่งขัน
ซึ่งเน้นหนักที่การใช้เนื้อสุกรจากฟาร์มสุกรของบริษัทย่อยเป็นวัตถุดิบ
และเป็นอาหารที่กลุ่มเป้าหมายบริโภคเป็นประจำในโอกาสต่าง ๆ มีคุณภาพ ทางโภชนาการ
เชื่อถือได้ในเรื่องของความสะอาด ใช้บรรจุภัณฑ์ที่ทันสมัยจากการบรรจุโดยเครื่องจักรอัตโนมัติ
สามารถเก็บรอการบริโภคไว้ได้นาน บรรจุภัณฑ์ได้รับการออกแบบให้ดูสวยงามน่าซื้อ
และเหมาะสมที่จะซื้อเป็นของกำนัลของฝากในโอกาสต่าง ๆ ในด้านราคานั้น
ก็กำหนดไว้ให้ใกล้เคียงกับสินค้าชนิดเดียวกันจากผู้ผลิตรายอื่น ๆ โดยอาศัยชื่อเสียงของบริษัทฯ
และความนิยมในชื่อผลิตภัณฑ์ (Brand Name) “ ส. ขอนแก่น ” เป็น แรงจูงใจ
การจำหน่ายผลิตภัณฑ์แก่ลูกค้าเป้าหมายดำเนินการใน 5 แนวทางดังนี้ :-

  1) ผ่านผู้ประกอบการค้าปลีกรายใหญ่ (Large-scale Retailers) และ ร้านสะดวกซื้อ
  (Convenience Stores)

  2) ผ่านตัวแทนต่างจังหวัด เพื่อครอบคลุมตลาดภูมิภาค

  3) ผู้แทนจำหน่ายแบบขายตรงถึงผู้บริโภค (Direct Sales)

  4) ตลาดสด

  5) ส่งออกไปยังตลาดต่างประเทศ

ลูกค้ากลุ่มเป้าหมายแบ่งออกได้เป็น 3 กลุ่มใหญ่ คือ

1)  มีลักษณะเป็นผู้นิยมรับประทานของขบเคี้ยว หรืออาหารเบาที่เป็นอาหารพื้นเมือง และนิยม

รับประทานกันโดยทั่วไป อาทิ หมูหยอง หมูแผ่น ไส้กรอกอีสาน หมูยอ กุนเชียง ฯลฯ เป็นของว่าง
หรือ รับประทานเป็นของแกล้มกับเครื่องดื่ม

2) กลุ่มที่ต้องการความสะดวกรวดเร็วจากการรับประทานอาหารบางมื้อ โดยเฉพาะอย่างยิ่ง
มื้อกลางวัน และมื้อค่ำ และกลุ่มที่เลิกปรุงอาหารรับประทานเองอย่างแต่ก่อน
เนื่องจากความเป็นอยู่และวิถีชีวิต เปลี่ยนไป

3) กลุ่มที่ต้องการอาหารสำเร็จรูปแบบประหยัดที่รับประทานได้ทันที ซื้อหาได้สะดวกจาก
แหล่งจำหน่ายที่คุ้นเคย เช่นร้านสะดวกซื้อ ซูปเปอร์มาร์เกตในห้างสรรพสินค้า และซูปเปอร์สโตร์

…../13

สำหรับคู่แข่งในภาพรวมนั้น กล่าวได้ว่า สินค้าบางชนิดมีอยู่มากมายจากผู้ผลิตขนาดเล็กของท้องถิ่น
และผู้ผลิตทางอุตสาหกรรม
คู่แข่งทางด้านอาหารสำเร็จรูปบรรจุภาชนะพร้อมอุ่นเพื่อรับประทานในลักษณะของ Lunch Box
มีอยู่ไม่ถึง 10 ราย เพราะการผลิตต้องมีลักษณะเป็นการอุตสาหกรรม มีการค้นคว้าทางโภชนาการ
และกรรมวิธีในการบรรจุที่จะทำให้เก็บรักษาไว้ได้นาน โดยรสชาติไม่เปลี่ยนแปลง
เชื่อว่าตลาดอาหารประเภทนี้จะขยายตัวดีในอนาคต
สำหรับขนาดของตลาดภายในประเทศโดยรวมนั้น ในประเภทของขบเคี้ยวกับแกล้มนั้น
คาดว่าจะอยู่ในระดับปีละ11,000 ล้านบาท และน่าจะเติบโตในอัตราปีละอย่างน้อยร้อยละ 15 –
20 ส่วนตลาด ของอาหารสำเร็จรูปจะมีมูลค่าประมาณ 40,000 ล้านบาทต่อปี
การขยายตัวของตลาดนั้นขึ้นอยู่กับอำนาจซื้อของ

ประชากรส่วนใหญ่ ถ้าแผนการส่งเสริมรายได้ของประชากรระดับรากหญ้าของรัฐบาลได้ผล
ตลาดอาหารสำเร็จรูป ก็จะขยายตัวได้ดีในระดับไม่น้อยกว่าร้อยละ 10 ต่อปี

กลยุทธ์การตลาดของบริษัทโดยรวมนั้น จึงอยู่ที่การสนองตอบความต้องการของผู้บริโภคได้อย่าง
ทันกาลและทำให้ผู้บริโภคสนใจในผลิตภัณฑ์ของบริษัทฯ ในด้านความหลากหลายของรสชาติ
รวมทั้งการ นำเสนออาหารที่น่ารับประทานในรูปแบบใหม่ ๆ ที่ไม่ซ้ำแบบใคร

3.3 การจัดหาผลิตภัณฑ์หรือบริการ

บริษัท อุตสาหกรรมอาหาร ส. ขอนแก่น จำกัด (มหาชน) มี โรงงานผลิตตั้งอยู่ ณ เลขที่ 44/4
หมู่ 13

ถนนประชาราษฎร์อุทิศ ตำบลราชาเทวะ อำเภอบางพลี จังหวัดสมุทรปราการ ในปี 2545
มีกำลังการผลิตอยู่ที่ 3,000 ตัน/ปี ปัจจุบันได้เพิ่มกำลังการผลิตขึ้นเป็น 4,000 ตัน/ปี
เพื่อรองรับความต้องการของตลาดทั้งในและ

ต่างประเทศ

วัตถุดิบหลักที่ใช้ในการผลิต ได้แก่เนื้อสุกร และชิ้นส่วนของสุกร โดยคิดเป็นสัดส่วนร้อยละ 70
ของต้นทุนวัตถุดิบ

บริษัทฯ ไม่มีนโยบายซื้อวัตถุดิบประเภทเนื้อสุกรและชิ้นส่วนของเนื้อสุกรจากผู้ค้าเพียงรายเดียว
หรือรายเฉพาะ แต่จะคัดเลือกผู้ค้าที่ผ่านเกณฑ์มาตรฐานคุณภาพของทางบริษัทฯ
และได้รับการรับรองว่าผลิตอย่างถูกสุขลักษณะ ปลอดสารเร่งเนื้อแดง ยาปฏิชีวนะ หรือสารตกค้าง

วัตถุดิบอื่น ๆ ได้แก่ เครื่องเทศ เครื่องปรุงรส และบรรจุภัณฑ์นั้น บริษัทฯ ได้สั่งซื้อจากผู้ผลิต
ในประเทศ วัตถุดิบบางประเภท ได้แก่ ไส้สด ไส้สังเคราะห์ สั่งซื้อจากต่างประเทศ
ผ่านตัวแทนจำหน่าย ในประเทศ โดยมีสัดส่วนไม่เกินร้อยละ 5 ของมูลค่าการสั่งซื้อวัตถุดิบรวม

สภาพปัญหาเกี่ยวกับวัตถุดิบ

จากการที่ภาครัฐมีนโยบายยกระดับมาตรฐานการผลิตอาหารให้สูงขึ้น และปลอดภัยต่อผู้บริโภค

ผู้ประกอบการด้านอาหารต้องปฏิบัติตามกฎหมายว่าด้วยหลักเกณฑ์ที่ดีในการผลิต หรือ GMP (Good
Manufacturing Practices) ซึ่งครอบคลุมไปถึงวัตถุดิบที่ใช้ในการผลิต บริษัทฯ
ได้ให้ความสำคัญในเรื่องนี้
โดยการคัดเลือกผู้ค้าวัตถุดิบที่สามารถปฏิบัติตามเงื่อนไขคุณภาพที่กำหนดได้ แต่การยกระดับมาตรฐาน
คุณภาพวัตถุดิบให้สูงขึ้น ก็ส่งผลกระทบให้ต้นทุนวัตถุดิบสูงขึ้นเช่นกัน

…../14

3.4 การควบคุมสิ่งแวดล้อม

เนื่องจากบริษัทฯ
เห็นว่าขบวนการแปรรูปผลิตภัณฑ์เนื้อสัตว์นั้นจำเป็นต้องมีการชำระล้างวัตถุดิบด้วยน้ำ
และทำให้โรงงานต้องระบายน้ำทิ้งในปริมาณมาก ประจวบกับการใช้สารเคมีในการทำความสะอาด
ภาชนะ อุปกรณ์ อาคารสถานที่ ให้ถูกสุขลักษณะ อย่างเป็นกิจวัตรประจำวัน
น้ำโสโครกที่เกิดขึ้นในแต่ละวัน อาจก่อมลภาวะหรือเหตุรำคาญแก่ชุมชนในละแวกใกล้เคียงโรงงาน
หากน้ำเหล่านี้มิได้ผ่านการบำบัดก่อนการระบายทิ้ง บริษัทฯ
จึงได้จัดสร้างระบบบ่อบำบัดน้ำเสียในที่ดินของบริษัทฯ ทำการบำบัดเป็นขั้นตอน น้ำจาก
บ่อบำบัดสุดท้ายก่อนที่จะปล่อยออกสู่ลำคลองสาธารณะนั้น
มีคุณสมบัติเป็นน้ำดีที่สามารถนำไปใช้เลี้ยงปลาได้

นอกจากนี้ บริษัทฯ
ยังได้ยึดถือจรรยาบรรณที่ดีของผู้ประกอบการอุตสาหกรรมที่จะพึงมีต่อสังคมในทุกด้าน ในช่วง 3
ปีที่ผ่านมา บริษัทฯได้ลงทุนในด้านการควบคุมสิ่งแวดล้อมเป็นเงินหลายล้านบาท และบริษัทฯ ไม่มี
ข้อพิพาท หรือถูกฟ้องร้องจากผู้ได้รับผลกระทบด้านสิ่งแวดล้อมแต่อย่างใด

…../15